Du er ikke sikker, når du søger i inkognito.
En tredjedel af danskerne bruger ofte browserens privatindstilling – også kaldet inkognito, privattilstand eller anonym browser - når de er online. Det viser en undersøgelse fra YouGov lavet for Stofa blandt 2.000 danskere.
Men desværre tror knap en tredjedel af dem, der jævnligt bruger browseren anonymt, at en inkognito søgning beskytter dem mod online trusler, når de fx besøger en usikker hjemmeside – og det er forkert.
Der er flere grunde til at browse i inkognito, men det er ikke sikkert alene.